Dec 9, 2015
کافر تؤحفه سی
درویش اوغلو
بیر مسلمان کی او کافردن آلیب قرانی
بو کیچیک هدیه یه وئرمیش دین ایله ایمانی
اولمایا مملکت دین ده قران یوخ ایدی؟
ساتمالی ایدیق بئله بیر تحفه یه بیز اسلامی؟
بیزه قران گتیرن ائتدی بیزی کور، کار، لال
گؤرمه یَک بمب آتم لا کسیلن قربانی
بلکه بیر گون ده جماعت نامازیندا اولاجاق
پئش نامازلیق ائدرک قاندیراجاق دونیانی
اگیلیب قالخاجاق، الله اکبر لر دئیه جگ
کافر اولوسن، نه اولار، موللا اونون حیرانی
گؤرَسن من یئنه او مصحف پاکه اینانیم؟
اگیلیب، قالخیم، گئدیم سجده یه یا سبحانی؟
بیلمیرم بو نئجه قران دیر کی میندار اولماز
کافر ائتسه ایچینه، گیزلنرَک پنهانی
بیر مسلمان ائده گر آیه قرانه خطاب
آسیلار ائرته سی گون دار آغاجیندان جانی
بیز مسلمانلارا "آخماق" دئمه ین آخماقدیر
کؤهنه بیر یازقی ایله کافر آلیر ایرانی
کؤلن، نوامبر 2015
hne_Deva azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab